tartuNLP/wikipedia-smugri-20251201 huggingface dataset:
Ülo Tedre

Ülo Tedre (12. veebruar 1928 Tallinn – 9. märts 2015) oli eesti rahvaluuleteadlane.
Ülo Tedre sündis 1928. aastal Tallinnas kooliõpetajate peres. Ta astus 1937. aastal Jakob Westholmi Gümnaasiumi, kuid lõpetas 1946. aastal Tallinna 7. Keskkooli. Aastatel 1946–1951 õppis ta Tartu Riikliku Ülikooli ajaloo-keeleteaduskonna eesti filoloogiat, spetsialiseerudes rahvaluulele. Lõpetas ülikooli 1951. aastal eesti filoloogina, diplomitööga rahvaluule erialal. Järgnes kraadiõpe ja väitekiri teemal "Klassivõitluse kajastamine XX sajandi eesti lõppriimilises rahvalaulus", mis käsitles muu hulgas kirjalikke riimilisi rahvalaule ning rahvalauluvormide paralleelset kirjalikku ja suulist levikut.
Ta töötas pool sajandit Tallinnas asutatud Eesti Keele ja Kirjanduse Instituudi rahvaluule sektoris (1949–1999, aastail 1962–1991 sektori juhatajana, 1991–2001 folkloristika osakonna vanemteadurina). Ülo Tedre uuris laulukultuure ja -stiile (regilaul, uuemad laulud), kombestikku ja eriti maskeerimist, folkloristika ajaloo käsitlemist.
Ülo Tedre on umbkaudu 400 kirjatöö autor, millest mahukamad on "Eesti rahvalaulud. Antoloogia I–IV" (1969–1974), koostöös Hilja Kokamäega 1999 lõpetatud Jõhvi ja Iisaku regilaulude suurteos "Vana kannel 8". Kombestiku alal valmis tal ülevaade "Eesti pulmad" (1973), 2000.
aastatel osales ta Carsten Bregenhoj ja Terry Gunnelli juhitud Põhjamaade maskeerimistavade projektis "Masks and mumming in the Nordic area", mille
tulemusena valmis poolesajaleheküljeline ülevaade "Masks and mumming in Estonia" (2007).
Folkloristika ajaloo kirjutised on seotud Walter Andersoni, August Annisti, Matthias Johann Eiseni, Oskar Kallase, Oskar Looritsa, Juhan Peegli jt tegevusega. Samuti on ka kirjutanud enam kui 80 arvustust erialastele raamatutele, olnud viljakas toimetaja, keskkooliõpikute ja kirjanduslugude rahvaluule käsitluste autor.
Nõukogude Eestis oli ta üks rahvusvahelisemaid folkloriste nii suhteid sõlmides ja hoides kui ka teaduspublikatsioone võõrkeeltes avaldades: näiteks folkloristika ajaloo ja rahvajuttude käsitlused, eesti, vene, inglise ja saksa keeles ilmunud populaarsed kombestikukäsitlused jpm. Viljakas oli koostöö helilooja Veljo Tormisega: ta lõi ja seadis kooriseadetele tekste, koostas populaarse "Regilauliku".
Tedre abikaasa oli geograaf Virma Murel.
Inimõigused Eestis

Inimõigused on Eesti valitsuse poolt laialdaselt tunnustatud, ent siiski esinevad mõnes valdkonnas probleemid, näiteks kinnipidamise tingimused, politsei jõukasutus, ja laste väärkohtlemine. 
Eestit hinnatakse üle keskmise demokraatia, pressivabaduse, privaatsuse ja inimarengu edetabelites. Inimestele tagatakse peamised inimõigused põhiseaduse, õigusaktide ja Eesti valitsuse poolt heaks kiidetud inimõigusi puudutavate lepingute abil.
Mitmete inimõiguse organisatsioonide, nagu Human Rights Watch ja Euroopa Julgeoleku- ja Koostööorganisatsiooni aastal 1993 ja ÜRO inimõiguste nõukogu aastal 2008 läbi viidud uuring ei tuvastanud süstemaatilisi inimõiguste rikkumisi ega etniliste gruppide tagakiusamisi, siiski tundis Amnesty International 2009. aastal muret Eestis asuva rohkearvulise vene kogukonna pärast.
Prostitutsioon Eestis

Prostitutsioon on Eestis legaalne, küll aga on organiseeritud prostitutsioon ebaseaduslik. 
Kuna prostitutsioon on tundlik indikaator, mis muutub koos sotsiaalse keskkonnaga ning selle seisundiga, on mõttekas jagada selle nähtuse ajalugu eri etappide kaupa osadeks.
Esiteks Eesti iseseisvusperiood 1918–1940, mil prostitutsioon oli Eestis seaduslik. 
Teiseks Nõukogude okupatsioon, mil prostitutsioon oli kriminaalkorras karistatav. 
Kolmandaks taasiseseisvunud Eesti, kui prostitutsioon pole ei legaliseeritud ega kriminaliseeritud (st seksuaalteenuse ostmine ja müümine ei ole kuritegu, samas ei peeta prostitutsiooni ka ametiks).
Lapsprostitutsioon Eestis.
Tallinnas politseinike tehtud uuringu kohaselt on tuhandest prostituudist 28% alla 18-aastased ning organisatsioon ECPAT (End Child Prostitution, Child Pornography and Trafficking of Children for Sexual Purposes) on hinnanud, et ligikaudu sama protsent kehtib üle kogu riigi.
Ühendatud Balti Ameerika Komitee

Ühendatud Balti Ameerika Komitee (inglise The Joint Baltic American National Committee, Inc., lühendatult JBANC) on aastast 1961 tegutsev mittetulundusorganisatsioon, mis jälgib Baltimaade ja Ameerika kogukondi mõjutavaid probleeme USA-s ja Eestis, Lätis ning Leedus. JBANC on kui avalike suhete büroo oma kolmele emaorganisatsioonile: Eesti Rahvuskomitee Ameerika Ühendriikides (EANC), Läti Ameerika Assotsiatsioon (ALA) ja Leedu Ameerika Komitee (LAC). 
Juhtkond ja personal:
Lewise ja Clarki avastusretk

 
Lewise ja Clarki avastusretk oli aastatel 1804–1806 toimunud esimene Ameerika ekspeditsioon läbi tänapäeva Ameerika Ühendriikide territooriumi. See kulges Saint Louise ümbrusest Vaikse ookeani rannikuni ja tagasi.
Avastusretke algatas USA president Thomas Jefferson peagi pärast Louisiana territooriumite ostmist Prantsusmaalt. Kapten Meriwether Lewise ja nooremleitnant William Clarki juhitud ekspeditsioonist võttis osa üle 30 inimese ja see kestis 1804. aasta maist septembrini 1806. Ekspeditsiooni eesmärk oli leida otstarbekas marsruut läbi Põhja-Ameerika mandri lääneosa, uurida ja kaardistada uusi territooriume ning kindlustada seal ameeriklaste kohalolek. Uurimisretke ülesandeks oli ka taimede ja loomade uurimine ning indiaanlastega suhete loomine.
Kohila Mõisakool

Kohila Mõisakool on Kohila vallas Kohila mõisa peahoones tegutsev kool. 
Kool on ühtlasi Vanalinna Hariduskolleegiumi juurde moodustatud MTÜ Miikaeli Ühenduse filiaal. Koolis õpetamine lähtub Vanalinna Hariduskolleegiumi pedagoogilisest kontseptsioonist . 
Kool avati 1. septembril 2013, kui alustas üksainus esimene klass. Koolist on nüüdseks saanud terviklik põhikool . 
Tegutseb MTÜ Kohila Mõisakool.
HeForShe

 
HeForShe on soolise võrdõiguslikkuse solidaarsus kampaania, mis algatati ÜRO naisorganisatsiooni (UN Women) poolt. Eesmärk on kaasa haarata mehed ja poisid muutuste tegijatena, saavutamaks soolist võrdõiguslikkust ning naiste õigusi, ajendades neid astuma samme ebavõrdsuse vastu, millega naised ja tüdrukud iga päev silmitsi seisavad. Kampaania põhineb ideel, et sooline võrdõiguslikkus mõjutab kõiki inimesi: sotsiaalselt, majanduslikult ja poliitiliselt. Kampaania püüab aktiivselt haarata kaasa mehi ja naisi liikumises, mida esialgselt peeti kui "võitlus naiste eest naiste poolt". Mõned märkasid vasturääkivusi soolise võrdõiguslikkuse kampaanias, mis käsitleb ainult ebavõrdsust, millega seisvad silmitsi naised ja tüdrukud, ignoreerides probleeme, mis mõjutavad mehi ja poisse.
20. septembril 2014 peeti ÜRO peakorteris New Yorgis spetsiaalne üritus, kus kuulutati välja HeForShe kampaania. Ürituse võõrustaja oli ÜRO naiste hea tahte saadik Emma Watson, kelle kõne – oma teekonnast feminismini ning tema üleskutse kaasa haarata mehi ja poisse soolise võrdõiguslikkuse edendamisse – leidis kohe pärast seda sotsiaalmeedias laia kõlapinna.
Üritusel ÜRO naised esitasid mobiliseerimiskutse kampaaniast osavõtmiseks esimesele 100 000 mehele, see eesmärk saavutati kõigest kolme päevaga. USA president Barack Obama, näitleja Matt Damon ja ÜRO peasekretär Ban Ki-moon on mõned kõrgprofiiliga mehed, kes on väljatoodud veebilehel. Twitteri ja Facebooki vahendusel on oma toetus avaldanud paljud kuulsused, näiteks Harry Styles, Russel Crowe, Mark Ruffalo, Zooey Deschanel, Stephen Fry, Tom Hiddlestone, Jessica Chastain ja paljud teised.
HeForShe kaart, mis kasutab geolokaatorit jäädvustamaks ülemaailmset kampaaniast huvitumist, oli samuti käivitatud. Kaart loeb kokku meeste ja poiste arvu, kes on andnud HeForShe tõotuse, samal ajal ÜRO naised töötavad eesmärgi kallal saada 1 miljard kampaaniast huvituvat meest ja poissi kokku 25. juuliks 2015.
Kampaania kodulehel on ka teostamise plaane nii veebipõhiste ürituste kui ka püsiva huvitumise loomiseks ÜRO agentuuridele, üksikisikutele, ühiskonnale ning ka ülikooli ja kolledži kampustele.
Vallisaari

Vallisaari (rootsi keeles "Skanslandet") on Soome lahes Helsingi lähedal Suomenlinna ja Santahamina vahel olev saar.
Vallisaare

Vallisaare (kirjanduses ka "Vallisaari") oli Narva lähedal Vaivara kihelkonnas olnud küla. 
Küla on tuntud selle poolest, et 1658 sõlmisid Vallisaare mõisas (Usnowa) Rootsi ja Venemaa Vallisaare vaherahu.
Kui tuvid kadusid

"Kui tuvid kadusid" on Sofi Oksaneni 2012. aastal ilmunud romaan. See raamat on tema Eesti lähiajalugu käsitleva neljaosalise sarja kolmas raamat. Originaalteos ilmus kirjastuses Like.
Jerry Maren

Jerry Maren (õieti Gerald Marenghi; 24. jaanuaril 1920 Boston – 24. mai 2018 San Diego) oli USA näitleja. Ta oli teadaolevalt viimane elusolev 1939. aasta filmis "Võlur Oz" mänginud näitleja. Filmis mängis ta ühte Munchkinide kääbustest.
2014. aastal suri viimane elusolevatest Munchkinidest, Ruth Duccini. Maren oli enne Duccini surma viimane Munchkini kehastanud meesnäitleja ning hiljem viimane elusolev näitleja. Maren taandus avalikest esinemistest 2011. aasta septembris.
1975. aastast oli Maren abielus Elizabeth Barringtoniga kuni tema surmani 27. jaanuaril 2011. Maren elas oma elu lõpu poole Lõuna-Californias.
Maren suri 2018. aasta mais 98-aastaselt. Oma elu lõpu poole kannatas ta dementsuse all.
Kõige taga oli hirm

"Kõige taga oli hirm: kuidas Eesti oma ajaloost ilma jäi" on Sofi Oksaneni ja Imbi Paju koostatud artiklikogumik, mis ilmus 2009. aastal.
Kogumiku artiklite autorid on teiste hulgas Aigi Rahi-Tamm, Tauno Tiusanen, Jukka Rislakki, Jüri Reinvere, Ivo Juurvee ja Anne Applebaum.
Tartu Saksa Eragümnaasium

Tartu Saksa Eragümnaasium (saksa keeles "Dorpater Deutsches Privatgymnasium") oli aastatel 1875–1939 Tartus tegutsenud saksakeelne keskharidust andev eraõppeasutus.
Eragümnaasiumi asutas Saksa Kooliselts. Kool alustas tegevust 13. augustil 1875 "Tartu Erapoeglaste Asutuse" nime all. Alustati kahe ettevalmistus- ja kolme noorema gümnaasiumiklassiga, 1880. aastaks olid koolil olemas kõik gümnaasiumiklassid. 1883. aastal nimetati õppeasutus ümber "Friedrich Kollmanni Klassikaliseks Eragümnaasiumiks" ning kool omandas õiguse vastu võtta lõpueksameid ja anda küpsustunnistusi.
10. aprillil 1887 kehtestati Tartu õpperingkonna riiklikes keskhariduskoolides ja kroonukoolide õigusi omavates eraõppeasutustes õppekeeleks vene keel. Kuna Tartu Saksa Eragümnaasium seaduse nõuet ei täitnud, kaotas ta eragümnaasiumi nime ja õigused. Seetõttu nimetati kool 1889. aastal "Friedrich Kollmanni Poeglaste I järgu Eraõppeasutuseks". Alates 1894 kandis kool nime "Rudolf von Zeddelmanni Poeglaste I järgu Õppeasutus". Kool tegutses aadressil Magasini 5 ("Магазинная ул., 5").
1917. aastal taastati eragümnaasiumi nimetus ning kool kandis sellest ajast alates nime "Alfred Walteri klassikaline eragümnaasium". Alates 1925. aastast pidas kooli üleval Saksa kultuuromavalitsus. Samal aastal nimetati kool ümber "Tartu Saksa Eragümnaasiumiks".
Kool tegutses aadressil Magasini 3. 1936. aastal plaanis Saksa kultuuromavalitsus seniste ruumide sobimatuse tõttu koondada Tartus tegutsenud saksa koolid eragümnaasiumi hoonesse. Selleks kavatseti hoone ka ümber ehitada. Hoones tegutses 1931. aastast veel Tartu Usuteadus-Filosoofiline Lutheri Erainstituut.
Tartu saksa eragümnaasium suleti 1939. aastal seoses baltisakslaste ümberasumisega.
Premier Ministr

Premier Ministr (vene keeles Премьер-министр) on Venemaa bänd. 
Bänd osales 2002. aastal Tallinnas toimunud Eurovisiooni lauluvõistlusel. Ta kandis ette laulu "Northern Girl", mis sai võistlusel 55 punktiga 10. koha.
Lastepark

Lastepark on mitme Eestis asuva pargi või muu objekti nimi:
The Bangles

The Bangles ehk Bangles on USA pop-rokkansambel. Ansambel moodustati 1980. aasta detsembris, selle liikmed on ainult naised. 
Koosseisumuudatustega ja vahepeal kümme aastat pausi pidanult tegutseb bänd tänini. Ansambli tuntumad lood on olnud "Walk Like an Egyptian", "Manic Monday", "Hazy Shade of Winter" ja "Eternal Flame". Bändi populaarsuse tipp jääb aastaisse 1984–1989.
Ansambli nime areng.
Bänd kandis algusaegadel lühikest aega nimesid The Colours ja The Supersonic Bangs. Bändi moodustasid Susanna Hoffs, Debbi ja Vicki Peterson. Veidi hiljem liitus bändiga Annette Zilinskas. Kui 1981. aastal ilmus esimene singel "Getting Out of Hand", oli ansambli nimeks märgitud The Bangs. Singel anti välja ansambli oma plaadifirmas DownKiddie Records. 1982. aastal sõlmiti leping IRS Recordsiga plaatide väljaandmiseks plaadifirma Faulty Products all ning sama aasta 1. juunil ilmus ansambli esimene viie lauluga EP. Kohtuasja vältimiseks New Jersey bändiga The Bangs muudeti EP väljaandmiseks bändi nime ning selleks sai Bangles, sama nime kandis ka EP. 
Muusikaline edukäik.
1983. aastal lahkus bändist Anette Zilinskas. Tema asemel võeti basskitarristiks Micki Steele, kes oli varem mänginud ansamblis The Runaways. Samal aastal sõlmiti leping CBS (Columbia) Recordsiga ning alustati koostööd produtsent David Kahnega, et välja anda esimene album "All Over the Place". Album ilmus 1984. aasta mais ja see püsis USA albumite edetabelis 30 nädalat. 
Bändi teine album "Different Light" ilmus 1985. aastal ning see jõudis Billboardi albumite edetabelis teisele kohale. Album püsis edetabelis kokku 82 nädalat ja sellelt avaldatud singlid "Manic Monday" ja "Walk Like an Egyptian" jõudsid Billboardi singliedetabelis vastavalt teisele ja esimesele kohale. Albumit müüdi 1987. aastaks üle 2 miljoni eksemplari (3 miljonini jõudis müügiarv 1994. aastal). 1987. aastal pälvis bänd Brit Awardsil auhinna kui parim rahvusvaheline ansambel. 1987. aasta lõpul jõudis bändi kaver Simon &amp; Garfunkeli laulust "Hazy Shade of Winter" Billboardi singliedetabelis teisele kohale. 
1988. aastal ilmus bändi kolmas album "Everything". Album jõudis Billboardi edetabelis 15. kohale ning albumi tuntumad laulud "In Your Room" viiendale ja "Eternal Flame" esikohale. 
1989. aasta oktoobris läks bänd ametlikult laiali. Seejärel tegeles Susanna soolokarjääriga, Debbi moodustas bändi Kindred Spirit ja Vicki bändi Continental Drifters. Ka Micki oli jäi aktiivselt tegelema muusikaga, üritades nii soolokarjääri kui olles kaastegev mitmesugustes projektides. Banglesi uuest kokkutulemisest hakati juttu tegema 1998. aastal ning 1999. aastal jõutigi stuudiosse uusi lugusid salvestama. Esimene uus laul "Get The Girl" jõudis filmi "" heliribale. 2001. aastal loodi Hollywood Hillsi oma lindistusstuudio ning hakati salvestama materjali uue albumi tarvis. 
Bändi neljas album "Doll Revolution" ilmus 2003. aastal. Michael Steele lahkus bändist 2004. aastal. Bänd ei ole otsinud talle asendust, vaid kontsertidel on basskitarristina tegutsenud külalisbassimängijad näiteks Abby Travis ja Derrick Anderson. 2011. aastal ilmus bändi viies stuudioalbum "Sweetheart of the Sun".
Liiv (perekonnanimi)

Liiv on eesti perekonnanimi. 
2019. aasta 1. jaanuari seisuga oli Eestis perekonnanimi Liiv 1370 inimesel: 646 mehel ja 724 naisel. Perekonnanimede levikult oli Liiv meeste puhul 34. ja naiste puhul 35. kohal. Levinuim oli see Lääne maakonnas, kus sellenimelisi oli maakonna 10 000 elaniku kohta 22,34.
Kapa männik

Kapa männik on Kohila alevis asuv männik. Männiku pindala on 3,2 ha. Peale mändide on seal ka pärni (pärnaallee).
Männik on võetud kaitse alla.
Sillamäe Gümnaasium

Sillamäe Gümnaasium on Sillamäel aastast 2012 töötav gümnaasium. Gümnaasium moodustati kolme Sillamäe kooli gümnaasiumiosade baasil. Sillamäe Kannuka Kooli, Vanalinna Kooli ja Astangu Kooli gümnaasiumiosade õpilased suunati õppima Sillamäe Gümnaasiumisse. Astangu põhikooli tegevus lõpetati ja põhikooli õpilased jaotati Kannuka Kooli ja Vanalinna Kooli koosseisu. Sillamäe Gümnaasium alustas tegevust Astangu Kooli hoones Viru tn 26 Sillamäel.
Kõnnujärv

Kõnnujärv (ka "Kõnnu järv, Kadaka järv, Kõrgeraba järv") järv Raplamaal Kohila vallas Rabivere külas. Selle pindala on 4,5 ha..
Tondiraba jäähall

Tondiraba jäähall on spordikeskus Lasnamäel Tondirabas aadressil Varraku tänav 14.
Hoone kuulutati aasta betoonehitiseks 2014, millega läks konkursi peaauhind Ott Kadarikule ja Mihkel Tüürile ehk arhitektuuribüroole Kadarik Tüür Arhitektid OÜ.
Lisaks spordiüritustele (jääkeegel, iluuisutamine, jäähoki, korvpall, võrkpall jne) toimub seal ka kultuuriüritusi (näiteks kontserdid vms).
Septembris 2014 avati seal linna alluvuses tegutsev huvikool Tallinna Spordikool.
Peaareenil on 7700 istekohta. Halli pindala on 1800 m².
Nihujärv

Nihujärv (ka "Nihu järv") on Valga maakonnas Tõrva vallas Jeti külas asuv järv. Selle pindala on 5,5 ha.
Kaselaug

Kaselaug (ka "Anutakse laugas, 3. Rabivere järv") on Rapla maakonnas Kohila vallas Rabivere külas asuv järv. Selle pindala on 2,2 ha.
Järv jääb Rabivere maastikukaitsealale.
Avaari mark

Avaari mark (Avaria, saksa: "Awarenmark") oli kagupoolne piiriala Karolingide impeeriumis, mis loodi Karl Suure poolt 8. sajandi lõpul avaaride vastu Doonau jõel kohas, kus nüüd on Alam-Austria.
Ajalugu.
Umbes 560. aastast alates valitsesid avaarid suuri Pannoonia tasandiku ja Karantaania alasid Frangi riigist kagus, kuigi viimasel ajal pidi Avaari khaaniriik tegelema Bulgaaria ja Horvaatia sissetungidega. Oma impeeriumi piiride ja liikluse kaitsmiseks idakaubateedel asus Frangi kuningas (768–814) Karl Suur liitu Bulgaaria khaani Krumiga ja Horvaatia hertsogi Vojnomiriga ning käivitas aastast 791 mitu kampaaniat avaaride vastu, kus ta "Vita Karoli Magni" järgi kohtas vaid vähest vastupanu. Aastal 796 hävitasid Karl Suure poja ja Itaalia kaaskuninga (781–810) Pippini juhitavad Karolingide väed peamise avaaride kindluse "avaaride rõnga" ja tegid khaani Frangi vasalliks, kui ülejäänud avaarid taandusid Tisza jõe taha. Võit on põlistatud poeemis "De Pippini regis Victoria Avarica".
Karl Suur asutas Avaari margi Ennsi jõest idas. Avaria ja Karantaania piirialad ulatusid piki Baieri idapiiri Doonau tasandikult Dravani ja Ida-Friuli taha, et kaitsta impeeriumi tulevaste rünnakute eest Pannooniast. Avaari margi sõjaline juhtimine anti Alemannia krahvile Gerold von Anglachgaule, tema pojale Gerold Nooremale ja Erichile Friulist, kes valitsesid kui markkrahvid võimuga kohalike krahvide üle ja õigusega koguda maksu ("Marchfutter").
Kui Horvaatia hertsogi Ljudevit Posavski ja Suur-Määri riigi valitsejate poolt kerkisid uued ohud, kadusid avaarid 820. aastate ürikutest ja nii Avaari mark koos nendega. Koos Baieriga sai selle idamark ("marcha orientalis", ka Pannoonia mark) pärast 843. aasta Verduni lepingut Ida-Frangi riigi osaks. Külgneva Pannoonia tasandiku Leitha ja Morava ("March") jõe taga idas asustasid umbes 900. aasta paiku madjarid, kes vallutasid 907. aasta Bratislava lahinguga ka endise Avaari margi. See oli alles aastal 955, kui Saksa kuningas Otto I võttis oma võiduga Lechi lahingus need alad tagasi. Kui 976. aastal ülendas tema poeg, keiser Otto II Baieri suure Kärnteni margi hertsogkonnaks, tekkis ülejäänud "marcha orientalis"est Doonaul Idamark ("Ostarrîchi").
Kastjärv

Kastjärv (ka "Kurtna Kastjärv") on järv Ida-Virumaal Toila vallas Konju külas, üks Kurtna järvedest. Selle pindala on 2,5 ha.
Kikkajärv

Kikkajärv (ka "Kika järv, Suur-Kikkajärv") on Võru maakonnas Rõuge vallas Paganamaa külas asuv järv. Selle pindala on 20,2 ha.
Järv jääb osaliselt Läti Vana-Laitsna valda. Järve lätikeelne nimekuju on .
Kõnnu Pikkjärv

Pikkjärv (ka "Kõnnu Pikkjärv, Kõnnu järv") on järv Ida-Virumaal Alutaguse vallas Ongassaare külas. Selle pindala on 1,9 ha.
Piece of My Heart

"Piece of My Heart" on Jerry Ragovoy ja Bert Bernsi kirjutatud romantiline armastuslaul. Laulu esmaesitajaks oli Erma Franklin 1967. aastal. Laul sai tunduvalt suuremaks hitiks Big Brother and the Holding Company esituses (lauljaks Janis Joplin) aga järgmisel aastal. Joplini esituses sai laul 2004. aastal Rolling Stone'i kõigi aegade 500 parema laulu valimisel 344. koha (2010. aastal 353. koha). Laulu on kaverdanud hiljem veel mitmed teised tuntud esinejad, näiteks Dusty Springfield, Bryan Ferry, Faith Hill, ansambel Nazareth ja Melissa Etheridge koos Joss Stone'iga.
Originaalversioon.
Laulu originaalversiooni salvestas Aretha Franklini vanem õde Erma 1967. aastal ning see jõudis USA R&amp;B edetabelis kümne parima laulu hulka ning edetabelis Billboard Hot 100 26. kohale. See versioon pealkirjaga "(take a Little) Piece of My Heart" anti Suurbritannias uuesti singlina välja 1992. aastal, kus seda kasutati firma Levi Strauss &amp; Co. teksade reklaamis (režissöör Tarsem Singh) ning siis jõudis laul Suurbritannia singlimüügi edetabelis 9. kohale.
Big Brother and the Holding Company.
1968. aastal avaldati laul San Francisco psühhedeelset roki mängiva ansambli Big Brother and the Holding Company teisel stuudioalbumil "Cheap Thrills". Ansambli lauljaks oli tollal Janis Joplin. See versioon jõudis edetabelis Billboard Hot 100 12. kohale ning oli Joplini karjääri esimene suurem hitt.
Prangli kirikuaed

Prangli kirikuaed ehk Prangli kalmistu asub Prangli saare lõunaosas.
Kirikuaia pindala on alla poole hektari ning see on muu maapinna suhtes kõrgemale tõstetud.
Hauatähised on valdavad metallist.
Kirikuaias asub Prangli Laurentsiuse kirik.
Feel This Moment

"Feel This Moment" on USA räppari, laulukirjutaja, näitleja ja produtsendi Pitbulli ja USA poplaulja-laulukirjutaja Christina Aguilera esitatud laul, mis anti välja singli ja muusikavideona.
2009. aasta Euroopa Parlamendi valimised Eestis

2009. aasta Euroopa Parlamendi valimised Eestis kuulutas 4. märtsil 2009 välja president Toomas Hendrik Ilves ja valimispäev oli 7. juunil 2009.
Eestist valiti Euroopa Parlamenti kuus saadikut.
Euroopa Parlamenti pääsesid:
Rahvaaed

Rakvere mõisa park (tuntud ka kui "Rakvere rahvaaed, Rakvere teatripark, Rakvere Rahvapark") on park, mis on vanasti olnud Rakvere mõisa südames. 
Tänapäeval kasutab parki Rakvere kultuurikeskus, kes annab seal näiteks ka teatrietendusi.
Draama Liivimaal

"Draama Liivimaal" (originaalpealkirjaga "Un drame en Livonie") on Jules Verne'i 1904. aastal ilmunud romaan. Raamatu kirjastas Pierre-Jules Hetzel. Raamatu ilmus Jaan Vahtra tõlkes eesti keeles 1937. aastal.
Raamatu tegevus toimub Liivimaal, hõlmates piirkondi Tartu, Tartumaa, Pärnumaa, Pärnu ja Riia. Raamatu sündmustik keerleb ühes Pärnumaa kõrtsis toime pandud salapärase kuritöö ümber. 
Raamat sisaldab raamatutest loetud eksootilist tarkust, mis eestlasele mõjub lugedes koomilisena.
Maxima Eesti OÜ

Maxima Eesti OÜ on Leedu ettevõtte Maxima Grupe UAB Eestis tegutsev tütarettevõte. Eestis on Maximal 84 kauplust (58 Maxima X, 21 supermarketit Maxima XX, 3 hüpermarketit Maxima XXX ja 2 Maxima Expressi) ning Barbora kaubamärgi all tegutsev veebipood.
Eestisse tuli Maxima 2001. aastal, kasutades algul kaubamärki T-Market.
Maxima Eesti turuosa toidu- ja esmatarbekaupade turul oli 2018. aastal 18,59%.
Maxima Eesti juhatuse esimees oli 2019. aasta jaanuarist Marko Põder, 2019. aasta 16. juulist Edvinas Volkas.
9. aprillist 2020 on Tallinnas asuvad hüpermarketid – Haabersti ja Linnamäe Maxima XXX kauplus – avatud ööpäev läbi.
Rexer

Rexer, ametliku nimega OÜ Rexer, (ka" RexeR Automotives") on 1995. aastast tegutsev Eesti sportautode tootja, mille eestvedajaks oli Mati Kits. 
Ettevõte toodab automarki Rex, millest 2015. aasta seisuga on välja antud mudelid Rex R-10, mis kandis algselt nime Vilgas ja Rex R-12, mis on ühe maailma populaarseima hobiauto AC Shelby Cobra 427 "replica".
Helmut Orusaar

Helmut Orusaar (27. september 1923 Saue vald – 20. juuni 1977 Tallinn) oli Eesti trompetist, dirigent ja pedagoog.
Ta õppis trompetit Julius Vaksi juhendamisel, 1951. aastal lõpetas Tallinna Konservatooriumi (Nikolai Kubli klass). 
Mängis džässorkestris Kuldne Seitse ja Eesti Raadio estraadiorkestris. Aastal 1951. asutas ansambli Pasunapoisid.
Orusaar töötas alates 1958. aastast kuni surmani dirigeerimis- ja trompetiõppejõuna Tallinna Riiklikus Konservatooriumis (alates 1974. aastast puhkpillikateedri juhataja). Lisaks oli Orusaar Estonia teatris trompetirühma kontsertmeister ja dirigent. Alates 1964. aastast mängis ka ERSO-s. Ta oli 1965, 1969 ja 1975 üldlaulupeol puhkpilliorkestrite üldjuht. 
Helmut Orusaare 100. sünniaastapäeva eel (2023) ilmus Puhkpillimuusika Koja kirjastamisel mälestusteraamat "Pasunapoiss Helmut Orusaar", autor Tõnu Soosõrv
Isiklikku.
Tema tütar on flötist Sigrid Orusaar.
Metsluiged

"Metsluiged" on Eesti 1987. aasta mängufilm. Filmi režissöör on Helle Karis. Filmi tootis Tallinnfilm.
Film on tehtud Hans Christian Anderseni samanimelise muinasjutu ainetel.
Roncaglia riigipäev

Roncaglia riigipäev oli 1158. aastal Piacenza lähedal peetud Saksa-Rooma riigi keiserlik riigipäev. Riigipäevale kogunesid keisririigi aadlikud ja vaimulikud ning neljateistkümne hilisemasse Lombardia Liigasse kuulunud Itaalia linna esindajad.
Taust.
Riigipäev järgnes reale keiser Friedrich I Barbarossa poolsetele ründeretkedele Itaalia aladele, mis sundisid sealse juhtiva linna Milano alistuma. Keiser soovis vastusena kaubanduslinnade kasvavale sõltumatusele kehtestada seal oma feodaalse valitseja õigusi – nagu need olid varasemate paavstivõimu ja keisri vaheliste tülide ajajärkudel keisri kätte läinud.
Riigipäev.
Riigipäeval osalenud poolte õiguste üle otsustamine jäeti nelja Bologna õigusteadlase ülesandeks (Bolognas asus 1088. aastal asutatud tähtis õigusteaduste kool). Juristide otsus soosis keisrit: nende järgi oli tema valitsemine kuningate jumaliku õigusega määratud. Seega taastati Otto I valitsemise aegse tärkava kaubanduse ajajärgul kehtestatud keiserlikud õigused. Õigusetundjad asusid seejärel määrama kindlaks erinevaid kaubandusele kehtestatavaid makse ja tolle.
Kokkuvõtvalt nõudis keiser, et Itaalia linnriigid annaks tagasi riigilt hõivatud valdused ja õigused. Lisaks pandi linnadesse ametisse keiserlikud asehaldurid (maksukogujad) ja linnad kaotasid omavalitsuse. Lombardia linnad seda otsust heaks ei kiitnud ning see tuli kehtestada sõjaga.
Lõpplahendus.
Enne Lombardia Liiga loomist 1167. aastal domineerisid piirkonnas keisri väed ja 1162. aastal tegid keiser Friedrich I väed Milano linna maatasa. Ent alles "pärast Milano hävitamist" ("post Destructionem Mediolani") hakkasid Lombardia linnad mõistma tõelise liidu väärtust. Üha kestva võimuvõitluse otsustavaks sündmuseks sai 1176. aasta Legnano lahing, kus Lombardia Liiga väed alistasid Friedrich I väed. Lahingu tulemusena oli keiser sunnitud oma suveräänsetest õigustest taganema.
Soodla (perekonnanimi)

Soodla on eesti perekonnanimi.
Perekonnanime Soodla võeti nimede eestistamise käigus aastatel 1935–1937 55 korral. Seda võtsid isikud, kelle varasem nimi oli näiteks Bauermann, Bernthal, Joonas, Madisson, Maksimov, Preismann, Saba, Silber, Simmermann ja Veltmann. 
Johannes Soodla kandis nime 1937. aastal perekonnanimede kaitseregistrisse.
2017. aasta 1. jaanuari seisuga oli Eestis perekonnanimi Soodla 144 mehel ja 145 naisel. Perekonnanimede levikult on Soodla meeste puhul 491. ja naiste puhul 566. kohal. Nimi on levinuim Jõgeva maakonnas, kus neid on maakonna 10 000 elaniku kohta 7,97.
Stockmann Tallinn

Tallinna Stockmanni kaubamaja on Tallinnas olev Stockmanni ettevõtte kaubamaja, aadressil Liivalaia 53. 
Tallinna Stockmanni kaubamaja oli Baltimaade suurim kaubamaja, mille müügipindala on viiel korrusel kokku 14 500 m². 
Kaubamaja avati 1996. aasta 2. aprillil, algselt kahel korrusel.
Kuressaare–Valjala–Kuivastu tee

Kuressaare–Valjala–Kuivastu tee (registrinumbriga 74) oli üks Eesti tugimaanteedest. Maantee oli arvel 1990. aastatel. Hiljem ühendati see Risti–Virtsu–Kuivastu–Kuressaare teega.
Aus (perekonnanimi)

Aus on eesti perekonnanimi.
2019. aasta 1. jaanuari seisuga oli Eestis perekonnanimi Aus 544 inimesel: 271 mehel ja 273 naisel. Perekonnanimede levikult on Aus meeste seas 168. kohal ja naiste seas 208. kohal. Nimi on levinuim Saare maakonnas, kus neid oli maakonna 10 000 elaniku kohta 35,5. Levinuim oli perekonnanimi Aus vanuserühmas 10–14, kus neid oli 10 000 elaniku kohta 5,71.
Viljandi – Kilingi-Nõmme tee

Viljandi – Kilingi-Nõmme tee (registrinumbriga 56) oli üks Eesti tugimaanteedest. Maantee oli arvel 2000. aastate alguses, mil tugimaanteed registrinumbriga 56 ja 48 (Tartu-Viljandi tee) ühendati põhimaanteeks 92 (Tartu – Viljandi – Kilingi-Nõmme tee).
Tartu-Viljandi tee

Tartu–Viljandi tee (registrinumbriga 48) oli üks Eesti tugimaanteedest. Maantee oli arvel 2000. aastate algupoolel, mil tugimaantee registrinumbriga 56 (Viljandi – Kilingi-Nõmme tee) ja 48 ühendati põhimaanteeks 92 (Tartu – Viljandi – Kilingi-Nõmme tee).
Friedrich Modi

Friedrich Ferdinand Modi (25. aprill 1839 Bromberg – 1901?) oli preisi päritolu Eesti arhitekt ja ehitusmeister.
Elulugu.
Friedrich Ferdinand Modi oli päritolult nn päris- ehk riigisakslane, sündinud mitte kohalikus baltisaksa peres, vaid Saksamaal Brombergis (tänapäeva Poolas). 1862. aastal asus ta Venemaale. Noorena elas ta Rapla kihelkonnas, hiljem siirdus ta Rakverre, kus rajas oma ettevõtte, milles valmisid arvukad linnamajade ja mõisate projektid. 
Selle aja praktika kohaselt Modi nii projekteeris hooned kui ka juhatas ise nende ehitustöid. Modi tegutses Eestis ametlikult ehitusmeistri-ehitusjuhina, kes vastava eksami sooritamise järel oli saanud projekteerimisõiguse. Rakveres jõudis ta mõnda aega täita Viru kreisi- ja Rakvere linnaarhitekti kohuseid.
Looming.
Modi projekteeritud ja (ümber)ehitatud mõisahäärbereid on Illukal, Imastus, Ulvil, Vihulas, Essus, Kohalas, Pudiveres ja mujalgi.
Jäneda mõisa ehitati Modi juhtimisel mõisasüdamest Piibe maanteele suunduva tee äärde kõrge telliskorstnaga kahekorruseline Jäneda mõisa viinavabrik (1888–1890). Viinavabriku seob teiste majandushoonetega tervikansambliks ühtne kujunduslaad, mis põhineb lõhutud raudkivi ja punase tellise dekoratiivsel kasutusel. Ka Vääna mõisa viinavabrik Harjumaal on Modi tehtud.
Modi on tegev olnud ka mõne kiriku rekonstrueerimise või taastamise juures. 1875. aastal ehitati Jõhvi Mihkli kiriku uusgooti stiilis torn. 1878. aastal tehti Jõelähtme Maarja kirikus kapitaalne ümberehitus. 1885–1886 rekonstrueeriti Modi juhtimisel Simuna kirik. Hulk aastaid pärast Modi kadumist hävis 1910. aastal tulekahjus Jõelähtme kiriku torn ja katus. Uue raskepärase pseudogooti stiilis läänetorni projekt pärines taas Modilt.. 
Kuni Modi tulekuni Rakverre 1874. aastal oli kreisilinnas enamik väiksemaid maju ehitatud ilma igasuguse projektita, vaid mõni suurem kivihoone valmis Tallinna arhitektide ja ehitusmeistrite toel. Tolle aja Rakvere südalinna linnatänavad olid äärestatud ilmetute madalate puumajadega. Modi tegevus 27 aasta jooksul linnaarhitekt-ehitusmeistrina muutis tublisti Rakvere tänavapilti.
1876. aastal ehitati Piibe maanteele üle Jägala jõe Modi projekti järgi kolmeavaline raudkivivoodriga Soodla kivivõlvsild.
1879. aastal koostas Modi Kuusalu kiriku ümberehitusprojekti.
1884. aastal võttis Modi Vene kodakondsuse.
1889. aastal projekteeris ta Rakvere kesklinna telliskivihoone (tänapäeval on selles pubi Berliini Trahter, Lai tänav 15), millega algas Rakveres Modi projekteeritud ja ehitatud telliskivihoonete aeg. Selline Põhja-Saksa telliskivigootika levis tollal ka teistes Eesti linnades.
Modi viimaseks tööks nii Rakveres kui ka üldse jäi Kolmainu pastoraadihoone Pikk tn 19. Seda hakati ehitama 1900. aasta augustis.
1901. aasta sügisel kadus Modi jäljetult.
Maria Ader

Maria Ader (sündinud 25. oktoobril 1984) on eesti kunstnik.
Aastatel 2005–2008 õppis Ader Tartu Ülikoolis, 2009–2010 Ida-Londoni ülikoolis ning 2008–2011 Eesti Kunstiakadeemias maali. Töödes lähtub ta isiklikest emotsioonidest või sündmustest ning kasutab traditsiooniliste maalivõtete kõrval ka uusi materjale ja tehnikaid.
Maria Ader on pälvinud Kuldmuna disainiauhindade galal kuld- ja pronksmuna (2010) ning kuldauhinna ADC*Estonia disainiauhindade galal (2009).
V. O. I. T. K. A. Metsavennad

"V. O. I. T. K. A. Metsavennad" (originaalpealkirjaga "V.O.I.T.K.A. – metsän veljet") on 2004. aastal Soome, Eesti, Saksamaa ja Rootsi koostöös valminud dokumentaalfilm. Filmi režissöör on Pekko Lehto. 
Film põhineb vendade Voitkade kui metsavendade elukäigul.
Suur Tõll (täpsustus)

Suur Tõll on vägilane. Tema nime kannavad veel:
Suur Tõll (animafilm)

"Suur Tõll" on Eesti 1980. aasta animafilm. Filmi režissöör on Rein Raamat ja tootja Tallinnfilm. 
Film räägib eesti vägilase Suure Tõllu võitlusest võõrvallutajatega.
Filmi peakunstnik oli Jüri Arrak, kunstnikud-lavastajad Heiki Ernits, Ain Silbaum ja Valter Uusberg ning helilooja Lepo Sumera.
Ansambel Metsatöll on kasutanud animafilmi kaadreid muusikavideos „Vaid vaprust”.
1982. aastal ilmus filmi põhjal tehtud raamat, mille illustreeris Jüri Arrak.
Nina Hruštšova

Nina Hruštšova on mitme tuntud inimese nimi:
Payback Time

"Payback Time" on Maarja Kivi debüütalbum. Album avalikustati ametlikult 5. oktoobril 2010, ehkki osta sai seda Maarja Kivi kodulehelt juba 2009. aastal.
Albumist on kaks versiooni, esimene neist ilmus 2009. aastal ja seda sai osta ainult kontsertidel ning Maarja kodulehe kaudu. 2009. aastal ilmunud albumil on 12 laulu. 2010. aastal ilmunud versioonil puuduvad "Land Of Dreams", "Check-Out", "Eternal Friend" ja "Blinded".
Cherryland

Cherryland Eesti tantsumuusikabänd. 
Ansambli lauljad on Kristi Lichtfeldt ja Sandra Ashilevi. 
Mitmed ansambli laulud on pääsenud Eesti laulukogumikele "Suvehitt 2007", "Talvehitt 2008" ja "Suvehitt 2008".
Chinaberry Girl

"Chinaberry Girl" on Eesti poplaulja Iiris Vesiku EP. Albumi andis välja 26. augustil 2013 Universal Music Group.
Eestis see EP populaarseks ei saanud, ent Soomes sai.
Albumi neljast laulust ühest on välja antud ka singel ("Tigerhead"). Albumi laulud:
From the Beginning to the End

"From the Beginning to the End" on Eesti räppari Carl Fineri debüütalbum. Albumi andis 2009. aastal välja plaadifirma Helsinki Freedom Records.
Albumil on 11 laulu.
Nina L. Hruštšova

Nina Hruštšova (sündinud 1. augustil 1964 Moskvas) on vene päritolu ameerika õppejõud New Yorgi ülikoolis The New School.
Hruštšova on Nikita Hruštšovi vanima poja Leonid Hruštšovi lapselaps. Pärast Leonidi surma Teises maailmasõjas lapsendas Nikita Hruštšov poeg Leonidi kaheaastase tütre Julia Nina Hruštšova ema. Nikita Hruštšov on seega Nina Hruštšova bioloogiline vanavanaisa.
Nina Hruštšova isa Lev Petrov suri 1970. aastal 47 aasta vanuselt.
Sabbatum

"Sabbatum" on ansambli Rondellus aastal 2002 ilmunud album. Albumi tootis Mihkel Raud.
Albumil on 12 laulu. Laulud on loodud ansambli Black Sabbathi muusika alusel, ent on keskaegse tõlgendusega ja sõnad on ladina keeles.Seades kasutati vokaali, rataslüürat, organistrumi, lautot, löökpille, fiidlit ja harfi. 
Heliplaat Sabbatum pälvis 2003. aastal Eesti Muusikaauhinna parima klassikaalbumi eest.
Tigerhead

"Tigerhead" on Eesti poplaulja Iiris Vesiku singel. Singli andis 31. mail 2013 välja plaadifirma Universal Music Group. Singel on üks laul Vesiku EP-st "Chinaberry Girl". 
Laulust tehti ka muusikavideo, mis tunnistati 2014. aasta Eesti Muusikaauhindade galal aasta parimaks videoks.
Karl Lüüs

Karl Lüüs (15. aprill (vkj)/28. aprill 1905 Vastse-Antsla vald, Urvaste kihelkond – 5. september 1996 Tallinn) oli eesti arhitekt. 
Ta õppis Vastse-Antsa algkoolis, Valga algkoolis, Valga reaalkoolis, Tartu Reaalkoolis ja Tallinna Reaalkoolis, mille lõpetas 1924. Lüüs õppis aastatel 1924–1932 Tallinna Tehnikumis ja lõpetas selle arhitektina. 
Kuulus üliõpilaskorporatsiooni Tehnola, Välis-Eesti Ühingusse ning Eesti Rahvuslaste Klubisse. Ta oli 1945. aastast Eesti Nõukogude Arhitektide Liidu liige.
Peter Aagaard

 
Peter Aagaard (17. veebruar 1718 Odense – 28. juuli 1790 Eriksholm) oli Taani riigiametnik. Ta töötas 1740. aastast Taani Kantseleis.
1786. aasta suure talurahvakomisjoni ("Den Store Landbokommission") liikmena oli ta koos Peder Wormskioldiga selle vastu, et reguleerida eluaegsete mõisarentnike ("fæstebønder") õigusi ja kohustusi, enne kui noorte meeste liikumisvabadust piirav "stavnsbånd" on kaotatud, millest pidi saama kõige olulisem reform. 
Ta oli abielus piiskop Peder Herslebi tütrega. Advokaat Peter Hersleb Aagaard oli tema poeg.
Peter Hersleb Aagaard

Peter Hersleb Aagaard (29. november 1765 Kopenhaagen – 7. aprill 1791 Kopenhaagen) oli taani advokaat, Peter Aagaardi poeg, Peder Herslebi tütrepoeg. 
Aastatel 1782–1784 õppis ta ülikoolis ja lõpetas selle kandidaadikraadiga juura alal. Kohe pärast seda asus ta isa soovil ja hiilgavate soovitustega tööle Taani Kantseleisse. Samal aastal sai temast ülemkohtu protokollisekretär. Aastal 1788 sai temast ülemkohtu õigustega advokaat.
Ōkunoshima

Ōkunoshima (jaapani 大久野島) on Jaapanile kuuluv saar Hiroshima prefektuuris. Selle pindala on 70 hektarit.
Saar on tuntud küülikuterohkuse poolest.
Tšervonõi Žovten

Tšervonõi Žovten on kohanimi.
Pervõi Baltiiski Kanal

Pervõi Baltiiski Kanal (lühend PBK; vene keeles Первый Балтийский канал, lühend ПБК) oli Baltimaades nähtav venekeelne telekanal. See oli oma nelja miljoni vaatajaga Baltimaade venekeelsete elanike seas populaarseim telekanal. 
PBK oli loodud Venemaa telekanali Pervõi Kanal (vene keeles Первый Канал) baasil. PBK alustas Baltimaades näitamist 4. septembril 2002.
2022. aasta veebruaris teatasid Elisa ja Telia telekanali edastuse lõpetamisest. Lätis on kanalile kehtestatud eetrikeeld.
Peter Martin Aagaard

Peter Martin Aagaard (14. detsember 1806 Kopenhaagen – 4. aprill 1872 Kopenhaagen) oli taani litograaf. 
Enne 1830 veetis ta 20 aastat Taani Lääne-Indias. Temalt pärineb teoloogiaprofessori Jens Mølleri litoportree (Frederiksborgmuseet) ja litograafia "Ruinerne af Koldinghus Slot" ("Koldinghusi lossi varemed"; 1832, Hans Harderi 1824. aasta maali järgi). Hiljem tegutses ta inglise keele tõlgina ning tema kaasomandis oli korgivabrik.
Sotenne

"See artikkel on asulast Stanõtsja Luhanska rajoonis; teiste samanimeliste kohta vaata artiklit Tšervonõi Žovten"
Sotenne (2016. aastani Червоний Жовтень "Tšervonõi Žovten", ukraina keeles 'Punane Oktoober') on küla Ukrainas Luhanski oblastis Stanõtsja Luhanska rajoonis.
Kovsugi kallastel asuva küla kõrgus merepinnast on 63 meetrit.
Sotenne asutati 1764. aastal. 
2001. aasta rahvaloenduse andmeil elas asulas 1103 inimest, kellest 87,13% emakeeleks oli vene keel ja 12,87% emakeeleks ukraina keel; asustustihedus inimest ruutkilomeetri kohta.
Rolf Magdal Aagaard

Rolf Magdal Aagaard (sündinud 27. märtsil 1945 Risøri vallas) on norra fotograaf.
Ta töötas kuni 2007. aastani pressifotograafina. Ta on teinud ka loodusfotosid, eriti lumest, ning jäädvustanud tänavakunsti.
Sigfred Aagaard

Sigfred Aagaard (22. oktoober 1924 – 9. juuni 2020) oli taani maalikunstnik, filmirežissöör ja kirjanik. Ta elas Skjernis.
Leonove

"See artikkel on asulast Antratsõti rajoonis; teiste samanimeliste kohta vaata artiklit Tšervonõi Žovten"
Leonove on küla Ukrainas Luhanski oblastis Antratsõti rajoonis, umbes kilomeetri kaugusel Ukraina-Venemaa piirist.
Asula kõrgus merepinnast on 169 meetrit.
Leonove asutati 1801. aastal. 
2001. aasta rahvaloenduse andmeil elas asulas 137 inimest, kellest 82,48% emakeeleks oli ukraina keel ja 17,52% emakeeleks vene keel; asustustihedus inimest ruutkilomeetri kohta.
Donbassi sõja ajal langes asula valitsusvastaste relvajõudude kontrolli alla.
Tsäpsi järv

Tsäpsi järv ehk Järvemäe järv (ka "Järveoja järv") on järv Võrumaal Võru vallas Viitka külas. Selle pindala on 10,2 ha.
Kauru järv

Kauru järv on Valga maakonnas Otepää vallas Kaurutootsi külas asuv järv. Selle pindala on 7,1 ha.
Küti järv

Küti järv (ka "Sipe järv") on Tartu maakonnas Kambja vallas Sipe külas asuv järv. Selle pindala on 3,3 ha.
Leigo järved

Leigo järved on tehisjärved Valgamaal Otepää vallas Lutike külas. 2012. aasta seisuga oli järvi 16. Järved asuvad Leigo turismitalu ümbruses. Talu lähedal asuvad Kontserdijärv, Kajakajärv, Maanteejärv, Postkastijärv ja Vanajärv, mis on kantud keskkonnaregistrisse. 
Järvedel toimub iga-aastane Leigo järvemuusika festival.
Männiku järv

Männiku järv (ka "Männiku karjäär", "Raudteejärv", "Männiku veehoidla") on tehisjärv Harju maakonnas Saku vallas Männiku külas ja osaliselt Tallinnas. Selle pindala oli 2006. aastal 105,3 ha, kuid kuna karjääris jätkub liiva kaevandamine, kasvab järve pindala.
Enne liiva kaevandamiseks karjääri rajamist 20. sajandi teisel poolel oli Männiku järve asukohas 20. sajandi teisel aastakümnel rajatud Peeter Suure merekindluse umbes 1 km pikkune vallikraav, mida kutsuti Hassani tiigiks ja mis paiknes risti praeguse järve pikiteljega, ning läheduses kaks madalat looduslikku järve, mis praeguseks on kuivaks jäänud.. Hassani tiiki kasutas Tallinnas asunud Lutheri vabrik aastaid vineeripakkude leotamiseks. Praeguseks on Hassani tiik valdavalt kuiv.
Tabina järv

Tabina järv on Võru maakonnas Võru vallas Tabina külas asuv järv. Selle pindala on 22,4 ha.
Tooma järv

Tooma järv on Harju maakonnas Tallinnas Lasnamäe linnaosas Väo asumis asuv järv. Selle pindala on 1,5 ha.
Järv on saanud nime Tooma talu järgi.
Tooma järv on tehisjärv. Järv ei ole veeseaduse mõttes avalik veekogu ega avalikult kasutatav veekogu.
Lüübnitsa Umbjärv

Lüübnitsa Umbjärv (ka "Lüügnitse Umbjärv, 2. Võõpsu järv") on Võru maakonnas Setomaa vallas Lüübnitsa külas asuv järv. Selle pindala on 10,8 ha.
Ansiauk

Ansiauk (ka "Maks(a)meri") on Saare maakonnas Saaremaa vallas Kuusnõmme külas asuv järv. Selle pindala on 0,9 ha.
Thorvald Aagaard

Hans Thorvald Aagaard (8. juuni 1877 Rolsted, Fyn – 22. märts 1937 Ringe) oli taani helilooja.
Aastal 1898 sai ta Kopenhaagenis pisut õpetust Carl Nielsenilt ning 1900–1902 õppis ta Kopenhaageni konservatooriumis viiulit, orelit (Otto Mallingilt) ja muusikateooriat (Jørgen Ditleff Bondesenilt). Pärast sõjaväeteenistust õppis ta Carl Nielseni juures kontrapunkti ja kompositsiooni ning Thomas Laubi juures muusikaajalugu.
Aastal 1905 sai ta Ryslinges koguduse organistiks ja kooliõpetajaks. Aastal 1907 rajas ta orkestri Fynske Musikantere. 
Ta tegeles Thomas Laubi vaimus kiriku- ja koolilaulu uuendamisega, luues lihtsaid, kuid väljendusrikkaid viise. Tema tuntumad laulud on "Jeg ser de bøgelyse øer" (Laurits Christian Nielsen; kuulub Taani kultuurikaanonisse), "Sorgløst kan vi ej synge dit Navn" (Valdemar Rørdam), "Spurven sidder stum bag Kvist", "Sneflokke kommer vrimlende", "Jeg lagde min Gaard i den rygende Blæst" ja "Han kommer med Sommer, han kommer med Sol" (Jeppe Aakjær). Neli tema laulu on lauluraamatus "Den danske Koralbog". 
Aastast 2005 on Ryslinges väljak Th. Aagaards Plads tema kujuga, mille autor on Søren West.
Morfonoloogia

Morfonoloogia (ka morfofoneemika) on keeleteaduse haru.
Morfonoloogia alaks on keele foneemilise koosseisu ja morfeemide varieeruvuse uurimine, ses osas mis jääb välja fonoloogiast.
Stay with Me (Sam Smithi laul)

"Stay with Me" on laul Suurbritannia laulja Sam Smithi debüütalbumilt "In the Lonely Hour". Laul anti välja albumi kolmanda singlina 14. aprillil 2014. Laulust valmis ka muusikavideo. 
57. Grammy muusikaauhindade galal 8. veebruaril 2015 pälvis Darkchildi versioon laulust aasta parima laulu ja aasta parima salvestise auhinna. 
Laulu autorid on Smith, James Napier ja William Phillips, kaasautoriteks on märgitud Tom Petty ja Jeff Lynne, kuna laul sarnaneb märkimisväärselt Petty lauluga "I Won't Back Down". Autoriõigusliku vaidluse tulemusel lisati Petty ja Lynne laulu autoriteks 2015. aasta jaanuaris sõlmitud kokkuleppega, mille alusel hakkavad nad saama 12,5% laulu autoritasudest. Sam Smith kinnitas, et ta ei olnud kunagi kuulnud Petty laulu ning see kokkusattumus oli juhuslik. Petty laul oli edetabelites USA-s 12. kohal ja Suurbritannias 28. kohal 1989. aastal ehk kolm aastat enne Sam Smithi sündi.
Gunnar Aagaard Andersen

Gunnar Aagaard Andersen (14. juuli 1919 Ordrup – 29. juuni 1982 Munkerup Dronningmølle lähedal) oli taani maalikunstnik, skulptor, disainer ja arhitekt.
Ta õppis Stockholmi kunstiakadeemias Kungliga Konsthögskolan ja Kopenhaagenis Kuninglikus Taani Kunstiakadeemias.
1940. aastatel mõjutas teda õppejõud Aksel Jørgensen, ta maalis naturalistlikke ja puäntillistlikke töid. Aastatel 1946–1951 viibis ta Pariisis ja õppis muu hulgas skulptor Ossip Zadkine'i juures. Galerii Denise René kaudu sai tuttavaks Victor Vasarely, Jean Dewasne'i ja Alberto Magnelliga ning viljeles geomeetrilist abstraktsionismi. 
1948. aastast oli ta rühma Linien II liige ja viljeles konkreetset maalikunsti. Ta tegeles ka graafilise disainiga, kujundades Linien II näitusekatalooge ja kutseid ning ajakirja Mobilia. Pariisis osales ta näitusel Réalités Nouvelles ning sai 1951 rühmituse Groupe Espace liikmeks ja osales 1954 selle näitusel Biot's. 1950. aastate alguses andis tekstiilivabrikant võimaluse realiseeerida Herningis oma arhitektuuri- ja kujundusideid. Aastatel 1953–1957 keskendus ta disainile ja arhitektuurile. Ta kujundas Unika Vævile vaipu ja kangaid. 
1948. aastal esitas ta tulevase Fluxuse vaimus kontserdi viiele viiulile ja süntesaatorile. 
Ta töötas välja maalitehnika, mis laskis materjalil oma seadusi järgida, ning nimetas selle dirigeeritud tašismiks. 1950. aastate lõpust kuulus Kopenhaageni Arthur Köpcke galerii ringkonda. Aagaard Andersenile oli iseloomulik vormiga eksperimenteerimine ja lihtsate ideede kasutamine.
Tema disainitud tool "Polyetherstolen" (1964) kuulub Taani kultuurikaanonisse.
Ta oli 1972–1982 Kuningliku Taani Kunstiakadeemia professor.
Ta elas 1958. aastast Munkeruphusis. Tema abikaasa oli skulptor Grete Tatjana Borgbjerg. Maastikuarhitekt Jeppe Aagaard Andersen on nende poeg.
Jeppe Aagaard Andersen

Jeppe Aagaard Andersen (sündinud 30. jaanuaril 1952) on taani maastikuarhitekt, kunstnik Gunnar Aagaard Anderseni poeg.
Ta kasutab lihtsaid geomeetrilisi vorme ja sageli vett.
Nõmme Tuletõrjeühingu kalmistu

Nõmme Tuletõrjeühingu kalmistu on kalmistuosa Tallinnas Hiiu-Rahu kalmistu idapoolses osas, kuid ei ole eraldatud omaette sissepääsuga kalmistuks. 
Ajalugu.
Maa-ala Nõmme Vabatahtliku Tuletõrjeühingu (NVTÜ) kalmistuosa jaoks eraldati 1929. aastal. Kalmistule maetute arvu ei ole teada. 
Mälestusmärk.
Kalmistu keskosas on NVTÜ 25. aastapäevaks püstitatud mälestusmärk. See on tehtud punasest graniidist, ja sellel on pronksist NVTÜ embleem ning sisseraiutud tähed "NVTÜ". Mälestusmärk avati pidulikult 15. juunil 1935.
Bjarne Aagaard Strøm

Bjarne Aagaard Strøm (29. mai 1920 – 3. jaanuar 2008) oli Norra ajakirjanik ja Venstre poliitik. 
Ta osales Norra vastupanuliikumises ja vangistati. Alates 1968. aastast oli ta ajalehe Haugesunds Avis peatoimetaja. Aastatel 1965–1969 oli ta Stortingi asendusliige.
Torstein Aagaard-Nilsen

Torstein Aagaard-Nilsen (sündinud 11. jaanuaril 1964 Oslos) on norra helilooja.
2003. aasta Eesti rahvahääletus Euroopa Liitu astumiseks

2003. aasta Eesti rahvahääletus Euroopa Liitu astumiseks oli 14. septembril 2003 toimunud rahvahääletus, milles Eesti rahvas otsustas, kas Eesti astub või ei astu Euroopa Liitu. 
Rahvahääletusel osales 555 835 hääletajat (64,1% hääleõiguslikest kodanikest). Hääletamissedelile kantud küsimusele vastas jaatavalt 369 657 (66,5%) ning eitavalt 183 454 (33,0%) hääletajat. Kehtetuid sedeleid oli 2724 (0,49%).
Schumann-kvartett

Schumann-kvartett (saksa keeles Schumann Quartett) on 2007. aastal Kölnis asutatud Eesti-Saksa keelpillikvartett. Kvarteti moodustavad kolm venda Erik, Ken (mõlemad viiul) ja Mark Schumann (tšello) ning Liisa Randalu (vioola). 
Kvartett on andnud Saksamaal mitmeid kammerkontserte.
Aprillis 2013 andis kvartett välja debüütCD (saksa "Debüt-CD"; tootis ARS-Produktion) Beethoveni, Bartóki ja Brahmsi lugudega.
Mesmeri ring

"Mesmeri ring: romaniseeritud memuaarid nagu kõik memuaarid ja peaaegu iga romaan" on Jaan Krossi romaan, mis ilmus 1995. aastal.
Romaan on tugevate autobiograafiliste sugemetega. See on jätk Jaan Krossi 1988. aastal ilmunud romaanile "Wikmani poisid", kui peategelane [Jaan Kross] käis 1930. aastatel Tallinna eliitkoolis. Romaanis "Mesmeri ring" käib peategelane [Jaan Kross] Tartu ülikoolis (1938–1941).
Tabamatus

"Tabamatus: Jüri Vilmsi romaan" on aastal 1993 ilmunud Jaan Krossi romaan.
Dogado

Dogado ehk Veneetsia hertsogiriik oli Veneetsia vabariigi nn "kodumaa-osa", mida juhtis Veneetsia doodž.
"Dogado" näol oli tegemist ühega Veneetsia valduste kolmest osast. Teised kaks olid "Stato da Mar" ("mereriik") ja "Domini di Terraferma" (maismaavaldused).
"Dogado" oli võrdne hertsogiriigiga ("Ducato"), nagu seda olid teised Itaalia linnriigid, mida valitsesid päritava tiitliga hertsogid.
Territoorium.
"Dogado" territoorium koosnes esialgu Veneetsia linnast ja kitsas rannaribast Loreost kuni Gradoni. Hiljem nihkusid "Dogado" piirid kaugemale – lõunas ulatus ala Goroni, läänes Polesine ja Padovanoni, põhjas Trevisano ja Friulini ning idas Isonzo (sloveeni keeles Soča) jõeni.
Valitsemine.
Kui arvata välja pealinn Veneetsia, mis oli faktiliselt omaette linnriik, oli "Dogado" jaotatud halduslikult üheksaks piirkonnaks (alustades põhjast): Grado, Caorle, Torcello, Murano, Malamocco, Chioggia, Loreo, Cavarzere ja Gambarare.
Varasemate tribuunide (rahva poolt valitud) ja gastaldide (vastas doodžile) asemel juhtis Veneetsia vabariigi ajal üheksast piirkonnast kaheksat tiitlit "podestà" kandev patriits. Vaid Grado piirkonda valitses krahv.